Diari Oficial de la Generalitat Valenciana


Sumari del DOGV 137, del 29-12-1983 (1983/802580)

DECRET 170/1983, de 19 de desembre, del Consell de la Generalitat Valenciana, pel qual es desconcentren les funcions en matèria d'agricultura i pesca en els Serveis Territorials de la Conselleria d'Agricultura, Pesca i Alimentació.
---------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1983/12/19/170/dof/vci/html**

### Dades del document

Número de DOGV
:   137

Data del DOGV
:   29-12-1983

Secció del DOGV
:   DISPOSICIONS GENERALS

Número del document
:   1983/802580


Data del document
:   19-12-1983

Organisme emissor
:   Conselleria d'Agricultura, Pesca i Alimentació

Tipus de document
:   Decret

Decret 170/1983, de 19 de desembre, del Consell de la Generalitat Valenciana, pel qual es desconcentren les funcions en matèria d'agricultura i pesca en els Serveis Territorials de la Conselleria d'Agricultura, Pesca i Alimentació.  
Publicats al «Boletín Oficial del Estado» i al Diari Oficial de la Generalitat Valenciana els corresponents Decrets de Transferències de competències en matèria d'agricultura i pesca, es fa imprescindible instrumentar la desconcentració, en els Serveis Territorials, de les funcions relatives a les matèries esmentades, que permeta una major agilitat en la tramitació i execució.   
Conseqüentment, en raó del que disposa l'article 17.3 del vigent Estatut d'Autonomia de la Comunitat Valenciana, aprovat per Llei Orgànica 5/82, d?1 de juliol, a proposta de la Conselleria d'Agricultura, Pesca i Alimentació, i prèvia deliberació del Consell en reunió del dia 19 de desembre de 1983,   
DECRETE:   
Article primer  
Es desconcentren en les Seccions Territorials actualment existents en les províncies d'Alacant, Castelló i València, les facultats de tramitació i proposta de resolució de les àrees competencials que foren objecte de transferència en matèria d'agricultura, ramaderia i pesca per Reial Decret 3.533/81, de 29 de desembre, i Reial Decret 4.107/82, de 29 de desembre i foren adscrites a la Conselleria d'Agricultura, Pesca i Alimentació per Decrets del Consell de 20 de desembre de 1982 i 17 de març de 1983.   
Article segon  
Les unitats administratives existents en les susdites tres províncies de la Comunitat Valenciana constituiran els Serveis Territorials de la Conselleria d'Agricultura, Pesca i Alimentació, i conservaran provisionalment l'estructura orgànica.   
Article tercer  
Al front de cada un dels Serveis Territorials esmentats hi haurà un Cap que serà designat lliurement pel Conseller, del qual dependrà orgànicament, i que dependrà funcionalment dels Directors Generals i del Secretari General Tècnic.   
Article quart  
Corresponen a l'esmentat Cap dels Serveis Territorials les facultats de coordinar les actuacions de les distintes unitats administratives; elevar a les Direccions Generals les propostes de resolució a què fa referència l'article 1.r; resoldre aquelles qüestions que expressament li deleguen el Conseller, els Directors Generals i el Secretari General Tècnic, i particularment proveir el correcte funcionament de les dependències.   
Article cinqué  
Queda autoritzat el Conseller d'Agricultura, Pesca i Alimentació per a l'adscripció als Serveis Territorials susdits de les competències que puguen ser objecte de futura transferència a la Comunitat Valenciana i que s'assignen a la Conselleria d'Agricultura, Pesca i Alimentació.   
Article sisé  
La Conselleria d'Agricultura, Pesca i Alimentació dictarà les normes i instruccions complementàries per al desenvolupament i compliment del contingut d'aquest Decret.   
DISPOSICIO TRANSITORIA  
El present Decret convalida les actuacions administratives corresponents a les àrees competencials objecte de transferència, efectuades per unitats administratives que passen a configurar-se com a Serveis Territorials, des de la data d'efectivitat del Reial Decret 4.107/82, de 29 de desembre, i l'entrada en vigor del present Decret.   
DISPOSICIO FINAL  
El Present Decret entrarà en vigor el mateix dia en què siga publicat al Diari Oficial de la Generalitat Valenciana.   
Donat a València, a 19 de desembre de 1983.   
El President de la Generalitat,  
JOAN LERMA I BLASCO  
El Conseller d'Agricultura, Pesca i Alimentació,  
LLUIS FONT DE MORA I MONTESINOS


Còpia Permalink ELI